text: [{"text_idx": "#000004", "text": "Oljubryggjan er ny\u0301liga asfaltera\u00f0. Tangarnir eru kla\u0301rir at taka i\u0301mo\u0301ti fyrstu oljuni. Tv\u00e6r fyrit\u00f8kur u\u0301r Danmark hava nu\u0301 i\u0301 umlei\u00f0 eitt a\u0301r sett anleggi\u00f0 upp. Ein norsk fyrit\u00f8ka skal gera t\u00e6r seinastu t\u00f8kniligu innstaleringarnar."}, {"text_idx": "#000005", "text": "Ta\u00f0 eru bert sma\u0301vegis arbei\u00f0ir eftir at gera til annleggi\u00f0 er fult kla\u0301rt at taka i\u0301 ny\u0301tslu."}, {"text_idx": "#000006", "text": "Fyrsta oljan er nu\u0301 komin til ny\u0301ggju tangarnar sum Faroe Bunkers hevur sett upp a\u0301 Enninum. Ta\u00f0 eru o\u0301iva\u00f0 fleiri sum ikki kennast vi\u00f0 heiti\u00f0 Faroe Bunkers, men solei\u00f0is eitur ny\u0301ggja oljugoymslan i\u0301 Fuglafir\u00f0i. Ta\u00f0 eru fleiri eigarar, men ein av teimum st\u00f8rstu er fyrit\u00f8kan sum vit best kenna undir heitinum Statoil."}, {"text_idx": "#000007", "text": "Spildurny\u0301ggi oljuba\u0301turin Besiktas Halland er komin a\u0301 Fuglafj\u00f8r\u00f0 vi\u00f0 umlei\u00f0 6.000 tonsum av olju. Talan er um 3 sl\u00f8g\nav olju. Tvey ymisk sl\u00f8g av tungolju og vanlig diselolja. Tangarnir taka to\u0301 3 fer\u00f0ir hesa lastina, so goymslan er naka\u00f0 sum munar ta\u0301i\u00f0 fult er."}, {"text_idx": "#000008", "text": "Hetta er eisini fyrsti tu\u0301rur hja\u0301 Besiktas Halland. O\u0301iva\u00f0 fa\u0301a ba\u00f0i ba\u0301turin og annleggi\u00f0 r\u00e6tta\u00f0 uppa\u0301 vanligu barnasju\u0301kurnar sum vanliga fylgja vi\u00f0 ny\u0301ggjum skipanum."}, {"text_idx": "#000009", "text": "Fylt ver\u00f0ur a\u0301 goymsluna i\u0301 dag, men ta\u00f0 ver\u00f0ur v\u00e6ntandi fyrst kla\u0301rt at veita u\u0301r aftur skipanini vi\u00f0 endan av n\u00e6stu viku. Enn er okkurt sma\u0301vegis tekniskt at fa\u0301a uppa\u0301 pla\u0301ss."}, {"text_idx": "#000010", "text": "Havsbru\u0301n, sum er ein sto\u0301rny\u0301tari av tungolju hevur ein leidning beinlei\u00f0is inna\u0301 virki\u00f0. Henda veiting ver\u00f0ur to\u0301 ikki heilt li\u00f0ug fyrrenn vit eru komin inni\u0301 august ma\u0301na\u00f0a."}, {"text_idx": "#000011", "text": "A\u0301 hesi myndini si\u0301ggja vit Halland vi\u00f0 nosligu oljubryggjuna og oljugoymsluna, sum eru 3 sto\u0301rir tangar, i\u0301 bakgrundini"}, {"text_idx": "#000013", "text": "Ny\u0301ggi oljuba\u0301turin er ein snotulig sku\u0301ta, og ein vir\u00f0ilig byrjan vi\u00f0 fyrstu oljulastini"}, {"text_idx": "#000014", "text": "Slangurnar eru lagdar u\u0301r oljuba\u0301tinum og byrja\u00f0 er at pumpa upp fyrstu oljuna."}, {"text_idx": "#000015", "text": "Her er oljugoymslan 2 bja\u0301lva\u00f0ir tangar a\u0301 7.000 tons hv\u00f8r til hv\u00f8r si\u0301tt slagi\u00f0 av tungolju, og ein tangi til vanliga diselolju, i\u0301 honum ru\u0301mast 5.000 tons."}, {"text_idx": "#000020", "text": "Tankar og to\u0301nar i\u0301 Fuglafir\u00f0i"}]